[{"text_idx": "#000001", "text": "Euspot lehiaketak \u201cNekazaritzatik bizi nahi dugu!\u201d izango du hizpide"}, {"text_idx": "#000005", "text": "Aurtengo spotak gazteak animatu beharko ditu familia-nekazaritzatik bizitzera. Helburua gazteak eta horien artean batez ere emakumeak landa eremura gerturatzea izan behar da. Spot baten bitartez herritarrak kontzientziatu nahi ditugu bertako familia nekazaritzak ingurumen eta gizarte jasangarritasunari ematen dion guztia balioan jartzeko eta lehen sektorea indartzeko."}, {"text_idx": "#000006", "text": "Zer den familia-nekazaritza? Nekazaritza, abeltzaintza eta basogintza ustiatzeko modu jasangarri eta orekatu bat."}, {"text_idx": "#000008", "text": "Gazteek heldu behar diote ustiapen eredu jasangarri horri, beraien esku dago horren irautea, eta gizartearen esku ustiapen horietako elikagaiak kontsumitzea. Lurrak ematen diguna ustiatzetik bizi dira Euskal Herriko familia asko eta asko eta horiei zor diegu, lanpostu ugari sortzeaz gain, gure lurra eta paisaia zaintzea eta gure natura ingurunea hobetzea. Bizitzeko beste modu bat. Tokiko produktuak, kalitatezko produktuak. Km 0. Jasangarria."}, {"text_idx": "#000016", "text": "Herrien despopulazioarekin bukatzeko ekimena martxan"}, {"text_idx": "#000017", "text": "Mondragon Unibertsitateko LEINNeko ikasle batzuek VIVID izeneko inkubagailua sortu dute Nafarroan, despopulazioaren erronkari aurre egiteko eta herriari eta gazteei mesede egiteko"}]